
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 1628 

18 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποίησης διατάξεων του Γενικού Κανο¬ 
νισμού Τροφοδοσίας Ενόπλων Δυνάμεων και Γενι¬ 
κού Κανονισμού Τροφολογίας Νοσηλευόμενου 

Προσωπικού. 1 

Τροποποίηση διατάξεωντου Γενικού Κανονισμού Τρο¬ 
φοδοσίας Ε.Δ. 2 

Σύσταση και μετονομασίες Υπηρεσιών του Γ.Χ.Κ. 3 

Τροποποίηση και συμπλήρωση της 1013368/6976/ 

11.0016/5.2.99 απόφασης Υπουργού Οικονομικών 
περί αποδεικτικού ενημερότητας για χρέη και φο¬ 
ρολογικές υποχρεώσεις προς το Δημόσιο. 4 


Σύσταση, συγκρότηση και ορισμός μελών Επιτροπής 
του Υπουργείου Οικονομικών, η οποία θα μελετή¬ 
σει το θέμα της αναμόρφωσης του ισχύοντος θε¬ 
σμικού πλαισίου και θα διατυπώσει σχέδιο διατάξε¬ 
ων ενός σύγχρονου νόμου, για τη στέγαση των Δη¬ 
μοσίων Υπηρεσιών. 5 

Έγκριση υπερωριακής με αμοιβή εργασίας, εργασίας 
Κυριακών και εξαιρέσιμων ημερών, εργασίας νυ¬ 
κτερινών ωρών για το έτος 1998, των 152, απασχο- 
λουμένων στους ΣΤΑΘΜΟΥΣ ΔΙΟΔΙΩΝ του ΤΕΟ με 
εξαρτημένη (ΩΕ ΡΑΟΤΟ) εργασιακή σχέση, σε ε¬ 
κτέλεση δικαστικών αποφάσεων (ασφαλιστικών 

μέτρων). 6 

Έγκριση υπερωριακής με αμοιβή εργασίας 31 τέως ε¬ 
ποχιακών υπαλλήλωνπου παραμένουν στο ΤΕΟ, σε 
εκτέλεση δικαστικών αποφάσεων και 2 υπαλλήλων 
με σχέση εργασίας Ι.Δ. αορίστου χρόνου, για το έ¬ 
τος 1998. 7 

Έγκριση υπερωριακής με αμοιβή εργασίας, εργασίας 
Κυριακών και εξαιρέσιμων ημερών, εργασίας νυ¬ 
κτερινών ωρών, των εξήντα πέντε (65) απασχολου- 
μένων στους Σταθμούς Διοδίων του ΤΕΟ και την Κ. 
Υπηρεσία, με εξαρτημένη (ϋΕ ΡΑΟΤΟ) εργασιακή 
σχέση, σε εκτέλεση δικαστικών αποφάσεων (α¬ 
σφαλιστικών μέτρων), για το από 1.6.98 έως 

31.12.98 χρονικό διάστημα. 8 

Τροποποίηση της 112558/30.12.98 Απόφασης του Υ¬ 
πουργού Εργασίας & Κοιν. Ασφαλίσεων (ΦΕΚ 
1323/ Β' 31-12-1998 σχετικά με την "Τροποποίηση 
της απόφασης 111067/4.12.98 του Υπουργού Ερ¬ 


γασίας & Κοιν. Ασφαλίσεων (ΦΕΚ 1251/11.12.98) 
που αφορά την κατάρτιση προγράμματος απόκτη¬ 
σης εργασιακής εμπειρίας ανέργων αποφοίτων 
Τριτοβάθμιας εκπαίδευσης (5ΤΑΘΕ), σύστημα 
υλοποίησης, διαχείρισης, παρακολούθησης, αξιο¬ 
λόγησης και ελέγχου του προγράμματος αυτού".. 9 

Ανάθεση έργων στην εταιρία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 10 

Αναπροσαρμογή της εφ’ άπαξ αποζημίωσης των 
Φορτ/των του ΚΑΦ Λιμένων Χανίων - Σούδας. 11 


ΑΠΟΦΑΣΕΙ Σ 

Αριθ.Φ.600/9/121914 (1) 

Έγκριση τροποποίησης διατάξεων του Γ ενικού Κανονι¬ 
σμού Τροφοδοσίας Ενόπλων Δυνάμεων και Γενικού 
Κανονισμού Τροφολογίας Νοσηλευομένου Προσωπι¬ 
κού. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του Ν. 2292/95 «Οργάνωση και λειτουρ¬ 
γία Υπουργείου Εθνικής Άμυνας, διοίκηση και έλεγχος 
των Ενόπλων Δυνάμεων και άλλες διατάξεις» (ΦΕΚ Α' 35). 

β. Το άρθρο 5 του Ν.Δ. 721/70 «περί Οικονομικής Μερί- 
μνης και Λογιστικού των Ενόπλων Δυνάμεων» (ΦΕΚ Α' 
251). 

γ. Το άρθρο 25 του Γενικού Κανονισμού Τροφοδοσίας 
Ενόπλων Δυνάμεων ο οποίος κυρώθηκε με την Απόφαση 
ΥΦΕΘΑ αριθ. Φ.092.5/3/333655/Σ.826/20.5.86/ΥΠΕΘΑ/ 
ΓΕΕΘΑ/5η ΜΕΟ (ΦΕΚ Β' 386). 

δ. Την διάταξη του άρθρου 22παραγρ. 3 Ν. 2362/95 «πε¬ 
ρί Δημοσίου Λογιστικού, Ελέγχου των δαπανών του κρά¬ 
τους και άλλες διατάξεις» (ΦΕΚ Α'247). 

ε. Την Κοινή Απόφαση Πρωθυπουργού και Υπουργού 
Εθνικής Άμυνας υπ’ αριθμ. 29261/7.10.96 «Ανάθεση αρ¬ 
μοδιοτήτων Υπουργού Εθνικής Άμυνας στον Υφυπουργό 
Εθνικής Άμυνας (ΦΕ Κ Β' 933/10.10.96). 

στ. Την Κοινή Απόφαση Πρωθυπουργού και Υπ. Οικονο¬ 
μικών υπ’ αριθμ. 1107147/1239/00064/4.10.96 «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ Β' 922/7.10.96). 

η. Το άρθρο 29Ατου Ν. 1558/85 (ΦΕΚ Α' 137) όπως προ¬ 
στέθηκε με το άρθρο 27 του Ν. 2081/92 (ΦΕΚ Α' 154) και 
τροποποιήθηκε με το άρθρο 1 παρ. 2του Ν. 2469/97 (ΦΕΚ 
Α' 38). 

θ. Την Γ νωμάτευση υπ’ αριθ. 6 της 14ης Σ/1999 ΣΑΓΕ, α¬ 
ποφασίζουμε: 

Εγκρίνουμε την υπ’ αριθ. Φ.600/121913/Σ. 324/29.4.99 
απόφαση του Αρχηγού Γενικού Επιτελείου Εθνικής Άμυ¬ 
νας με την οποία τροποποιείται ο Γ ενικός Κανονισμός 
Τροφοδοσίας Ενόπλων Δυνάμεων (ΓΚΤΕΔ) στα σημεία 
που αναφέρονται σε αυτήν. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως και να ισχύει από τη δημοσίευσή της. 

Αθήνα, 3 Μάίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 600/Β/121913 (2) 

Τροποποίηση διατάξεων του Γενικού Κανονισμού Τρο¬ 
φοδοσίας Ε.Δ. 

Ο ΑΡΧΗΓΟΣ 

ΤΟΥ ΓΕΝΙΚΟΥ ΕΠΙΤΕΛΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 2292/95 «Οργάνωση και λει¬ 
τουργίας Υπουργείου Εθνικής Άμυνας, διοίκηση και έ¬ 
λεγχος των Ενόπλων Δυνάμεων και άλλες διατάξεις» 
(ΦΕΚ Ά 35). 

β. Το άρθρο 5 του Ν.Δ. 721/70 «περί Οικονομικής Μερί- 
μνης και Λογιστικού των Ενόπλων Δυνάμεων' (ΦΕΚ Α' 
251/70). 

γ. Το άρθρο 25 του Γενικού Κανονισμού Τροφοδοσίας 
Ενόπλων Δυνάμεων ο οποίος κυρώθηκε με την απόφαση 
ΥΦΕΘΑ υπ’ αριθμ. Φ.092.5/333655/Σ.826/20.5.86 (ΥΠΕ- 
ΘΑ/ΓΕΕΘΑ/5η ΜΕΟ (ΦΕΚ 386/86 τεύχος Β'). 

δ. Την Κοινή απόφαση Πρωθυπουργού και Υπουργού Ε¬ 
θνικής Άμυνας υπ’ αριθμ. 29261/7.10.96 «Ανάθεση αρμο¬ 
διοτήτων Υπουργού Εθνικής Άμυνας στο Υφυπουργό Ε¬ 
θνικής Άμυνας (ΦΕΚ Β' 933/10.10.96). 

ε. Την Γνωμάτευση υπ’ αριθ. 6της 14ηςΣ/1999 ΣΑΓΕ. 

στ. Τις σχετικές εισηγήσεις της ΔΕΠΥΠ/ΓΕΕΘΑ και του 
Γενικού Επιτελείου Στρατού, αποφασίζουμε: 

1. Τροποποιούμε το Γενικό Κανονισμό Τροφοδοσίας Ε¬ 
νόπλων Δυνάμεων σε ότι αφορά την κλίμακα «4β» του 
ΓΚΤΕΔ στην υπό α/α 10 εγγραφή ώστε να προβλεφθεί 
«Σοκολάτα Υγείας» 50 γραμμάτια χωρίς να διαγράφει η 
σταφίδα. 

2. Η παρούσα να τεθεί υπόψη του Υφυπουργού Εθνικής 
Άμυνας για έγκριση, σύμφωνα με τα προβλεπόμενα ατα 
(β), (γ) και (δ) σχετικά. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Απριλίου 1999 

Ο Αρχηγός 

Στρατηγός ΜΑΝΟΥΣΟΣ ΠΑΡΑΓΙΟΥΔΑΚΗΣ 


Αριθ. 3015280/8531 (3) 

Σύσταση και μετονομασίες Υπηρεσιών του Γ.Χ.Κ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Ά 2), ό¬ 
πως αντικαταστάθηκε και συμπληρώθηκε με την παρ. 3 
του άρθρου 19 του Ν. 2443/1996 «Τροποποίηση και συ¬ 
μπλήρωση του Τελωνειακού Κώδικα και άλλες διατάξεις» 
(Ά265). 

β) Του άρθρου 29Α του Ν. 1558/1985 (Α' 137) που προ¬ 
στέθηκε με το άρθρο 27 του Ν. 2081/1992 και αντικατα- 
στάθηκε από το άρθρο 1 παρ. 2α του Ν. 2469/1997 (Α'38). 

2. Το Π.Δ. 91/1999 «Ενοποίηση, κατάργηση Χημικών Υ¬ 
πηρεσιών και Σύσταση Τμήματος Διασφάλισης Ποιότη¬ 
τας» (Ά 98). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. αποφασίζουμε: 

1. Ορίζουμε ως χρόνο έναρξης της λειτουργίας των Υ¬ 
πηρεσιών του Γενικού Χημείου του Κράτους που αναφέ- 
ρονταιστο άρθρο 1 του Π.Δ.91/99 και που συνιστώνται α¬ 
πό ενοποιήσεις Διευθύνσεων ή Χημικών Υπηρεσιών την 
1.10.1999. 

2. Την 1.10.1999 τίθενται σε ισχύ τα άρθρα 3,4 και 5 του 
Π.Δ. 91/99. 

3. Ορίζουμε ως χρόνος έναρξης λειτουργίας του Τμή¬ 
ματος Διασφάλισης Ποιότητας που αναφέρεται στο άρ¬ 
θρο 6 του Π.Δ. 91/99 την 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Αυγούστου 1999 

Ο ΥΠΟΥΡΓΟΣ 

ΠΑΝΝΟΣΠΑΠΑΝΤΩΝΙΟΥ 

-φ- 

Αριθ. 1072159/4162/0016 (4) 

Τροποποίηση και συμπλήρωση της 1013368/6976/ 
11.0016/5.2.99 απόφασης Υπουργού Οικονομικών πε¬ 
ρί αποδεικτικού ενημερότητας για χρέη και φορολογι¬ 
κές υποχρεώσεις προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/1990 (ΦΕΚ 
43Α'), όπως το άρθρο αυτό τροποποιήθηκε και συμπλη¬ 
ρώθηκε με το άρθρο 9 παράγραφο 3 του Νόμου 
2503/1977 (ΦΕΚ 107Α ) και το άρθρο 25 του Ν. 2648/1998 
(ΦΕΚ 238 Α'), σύμφωνα με τις οποίες παρέχεται εξουσιο¬ 
δότηση στον Υπουργό Οικονομικών να επιβάλλει με απο¬ 
φάσεις του κατά των οφειλετών που δεν έχουν τακτοποι¬ 
ήσει τις, από οποιαδήποτε αιτία, οφειλές τους προς το 
Δημόσιο, τις Κοινότητες, τους Δήμους και τις Νομαρχια¬ 
κές Αυτοδιοικήσεις καθώς και κατά των υποχρέων σε υ¬ 
ποβολή δηλώσεων φορολογίας εισοδήματος και απόδο¬ 
σης παρακρατούμενου ή επιρριπτόμενου φόρου προς το 
Δημόσιο, που δεν έχουν υποβληθεί περιορισμούς και α¬ 
παγορεύσεις, που ανάγονται στις συναλλαγές τους η τις 
πράξεις τους. 

2. Την απόφασή μας αριθμ. 1013368/6976-11/0016/ 
5.2.99 (ΦΕΚ 153Β799) «περί αποδεικτικού ενημερότητας 
για χρέη και φορολογικές υποχρεώσεις προς το Δημό¬ 
σιο». 

3. Την ανάγκη εξυπηρέτησης των φορολογούμενων κα¬ 
θώς και την επίλυση των προβλημάτων που ανέκυψαν κα¬ 
τά την εφαρμογή της παραπάνω απόφασης αναφορικά 
με τον χρόνο ισχύος του εν λόγω αποδεικτικού. 

4. Την 1107147/1239/Ό006Α74.10.98 κοινή απόφαση 
του Πρωθυπουργού και του Υπουργού Οικονομικών με 
την οποία χορηγούνται αρμοδιότητες στους Υφυπουρ¬ 
γούς Οικονομικών. 

5. Το γεγονός ότι με την παρούσα απόφαση δεν προκα- 
λείται δαπάνη στον Κρατικό Προϋπολογισμό, αποφασί¬ 
ζουμε: 

Α. Η πρώτη πρόταση της παραγρ. 1 του άρθρου 6της με 
αριθμ. 1013368/6976/0016/4.2.99 (ΦΕΚ 153Β'99) απόφα¬ 
σης Υπουργού Οικονομικών, αντικαθίσταται και συμπλη¬ 
ρώνεται ως εξής: 

«Η ισχύς του αποδεικτικού ενημερότητας είναι σε κάθε 
περίπτωση τουλάχιστον δίμηνη με εξαίρεση τις παρακά¬ 
τω περιπτώσεις». 

Β. Στην παράγραφο 1 του ιδίου άρθρου προστίθεται γ 
περίπτωση ως εξής: 

«γ) Μέχρι τέσσερις μήνες για είσπραξη χρημάτων από το 
Δημόσιο ή τα λοιπά Ασφαλιστικά Ταμεία για παροχή υπη¬ 
ρεσιών ιατρικού περιεχομένου ή χορήγηση φαρμάκων». 

Γ. Όπου αναφέρεται η λέξη «μηνιαία» στην παράγραφο 
2 του ιδίου άρθρου αντικαθίσταται με τη λέξη «διμηνιαία». 

Δ. Το πρώτο εδάφιο της παραγράφου 3 του άρθρου 6 
τροποποιείται ως εξής: 

«Η ισχύς του αποδεικτικού διμηνιαίας ή τετραμηνιαίας 
διάρκειας αρχίζει από την ημερομηνία έκδοσής του και 
λήγει την αντίστοιχη ημερομηνία του δευτέρου ή τετάρ¬ 
του από την έκδοσή του μήνα κατά περίπτωση. 

Ε. Η λέξη «Αρχή» στην παράγραφο 5 του άρθρου 9 της 
ανωτέρω απόφασης αντικαθίσταται από την πρόταση «ό¬ 
λα τα πρόσωπα ή τις υπηρεσίες που αναφέρονται στο άρ¬ 
θρο 2 της ιδίας απόφασης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-Φ- 

Αριθ. 1069317/880/Α0006 (5) 

Σύσταση, συγκρότηση και ορισμός μελών Επιτροπής του 
Υπουργείου Οικονομικών, η οποία θα μελετήσει το θέ¬ 
μα της αναμόρφωσης του ισχύοντος θεσμικού πλαισί¬ 
ου και θα διατυπώσει σχέδιο διατάξεων ενός σύγχρο¬ 
νου νόμου, για τη στέγαση των Δημοσίων Υπηρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π .Δ. 284/88 «Οργανισμός 
του Υπουργείου Οικονομικών» (όπως τροποποιήθηκε και 
ισχύει). 

β) Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178 


Α'), σε συνδυασμό με τις διατάξεις του άρθρου 13 του Ν. 
2346/95 (ΦΕΚ 220 Α'). 

γ) Του άρθρου 19του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40Α'). 

δ)Τηςπαρ. 18τουάρθρ. 18τουΝ. 2503/97 (ΦΕΚ170Α)«Δι- 
οίκηση, οργάνωση, στελέχωσητης περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις». 

ε) Του Διατάγματος Δ. 19/20.11.92 «περί Στεγάσεως Δη¬ 
μοσίων Υπηρεσιών» (ΦΕΚ 579/Α'). 

2. Το αριθμ. 2660/7.6.99 έγγραφο της Δ/νσης Τεχνικών 
Υπηρεσιών και Στέγασης. 

3. Το αριθμ. 45407/30.6.99 έγγραφο του Νομικού Συμ¬ 
βουλίου του Κράτους. 

4. Το γεγονός ότι, από τις διατάξεις της απόφασης αυ¬ 
τής προκύπτει δαπάνη 1.200.000 δρχ. περίπου, σε βάρος 
του Κρατικού Προϋπολογισμού, για αμοιβή των μελών 
της Επιτροπής, η οποία θα καταβληθεί από τις πιστώσεις 
εξόδων του Προϋπολογισμού του Υπουργείου Οικονομι¬ 
κών, έτους 1999 (ΚΑΕ 0515, Ε.Φ. 23110). 

5. Την 1123812/1424/Α0006/14.11.1996 απόφασή μας 
(ΦΕΚ 1052Β), όπως αυτή τροποποιήθηκε και συμπληρώ¬ 
θηκε με την αριθμ. 1047377/598/Α0006/29.4.97 (ΦΕΚ 
366Β') ομοία, με την οποία μεταβιβάσθηκε η εξουσία, στο 
Γενικό Γραμματέα, στους Γενικούς Δ/ντές κ.λπ., να υπο¬ 
γράφουν «Με Εντολή Υπουργού», αποφασίζουμε: 

Α. Συνιστούμε. στο Υπουργείο Οικονομικών Επιτροπή, η 
οποία θα μελετήσει το ισχύον θεσμικό πλαίσιο και θα συ- 
ντάξει σχέδιο διατάξεων ενός σύγχρονου νόμου, για την 
αναμόρφωση της νομοθεσίας περί στέγασης των Δημο¬ 
σίων Υπηρεσιών. 

Β. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

1) Τον Ευστράτιο Συνοίκη, Πάρεδροτου Ν.Σ.Κ., που υ¬ 
πηρετεί στο Γραφείο του Νομικού Συμβούλου του Υ¬ 
πουργείου Οικονομικών, ως Πρόεδρο, με αναπληρωτή 
του τον Παναγιώτη Παππά, Πάρεδρο του Ν.Σ.Κ., που υ¬ 
πηρετεί στην Κεντρική Υπηρεσία του Ν.Σ.Κ. 

2) Τον Γεώργιο Κουλιά, υπάλληλο με βαθμό Α', του κλά¬ 
δου ΠΕ Εφοριακών, που υπηρετεί ως Προϊστάμενος της 
Κτηματικής Υπηρεσίας Αθηνών, ως μέλος, με αναπληρώ- 
τρια την Ελένη Παπαδοπούλου, υπάλληλο ιδίου βαθμού 
και κλάδου, που υπηρετεί ως Προίσταμένη του Τμήματος 
Στέγασης, της ιδίας Υπηρεσία. 

3) Τον Νικόλαο Νούσιο, υπάλληλο με βαθμό Α', του κλά¬ 
δου ΠΕ Μηχανικών, που υπηρετεί ως Προϊστάμενος της 
Κτηματικής Υπηρεσίας Πειραιά, ως μέλος, με αναπληρώ- 
τριατην Ελένη Πισιμίση. υπάλληλο ιδίου βαθμού και κλά¬ 
δου, που υπηρετεί ως Προίσταμένη του Τμήματος Στέγα¬ 
σης της ιδίας Υπηρεσίας. 

4) Τον Γεώργιο Κόκκα, υπάλληλο με βαθμό Α', του κλά¬ 
δου ΠΕ Μηχανικών, που υπηρετεί ως Προϊστάμενος της 
Κτηματικής Υπηρεσίας Ανατολικής Αττικής, ως μέλος, με 
αναπληρωτή του τον Νικόλαο Καστάνια, υπάλληλο ιδίου 
βαθμού και κλάδου, που υπηρετεί ως Προϊστάμενος του 
Τμήματος Στέγασης, της ιδίας Υπηρεσίας. 

5) Τον Γρηγόριο Ξηρογιάννη. υπάλληλο με βαθμό Α', 
του κλάδου ΠΕ Μηχανικών, που υπηρετεί ως Προϊστάμε¬ 
νος της Κτηματικής Υπηρεσίας Δυτικής Αττικής, ως μέ¬ 
λος, με αναπληρωτή του τον Ελευθέριο Μάτσικα, υπάλ¬ 
ληλο με βαθμό Α', του κλάδου ΠΕ Εφοριακών, που υπη¬ 
ρετεί ως Προϊστάμενος του Τμήματος Στέγασης, της 
ιδίας Υπηρεσίας. 

6) Τον Ευστράτιο Λέλιο, υπάλληλο με βαθμό Α', τον κλά¬ 
δου ΠΕ Τελωνειακών, Πολιτικό Μηχανικό, που υπηρετεί- 
ως Προϊστάμενος του Ε' Τμήματος της Δ/νσης Τεχνικών 
και Στέγασης, ως μέλος, με αναπληρωτή του τον Σάββα 
Φράγγο, υπάλληλο ιδιωτικού δικαίου Αορίστου χρόνου, 
του κλάδου ΤΕ, Τεχνολόγος. 

Β. Χρέη Γραμματέα της Επιτροπής θα εκτελεί ο Θεμι¬ 
στοκλής Μίχος, υπάλληλος ιδιωτικού δικαίου Αορίστου 
χρόνου, του κλάδου ΔΕ Σχεδιαστών, που υπηρετεί στο Ε' 
Τμήμα της Δ/νσης Τεχνικών Υπηρεσιών και Στέγασης. 

Γ. Έργο της παραπάνω Επιτροπής είναι, η μελέτη ανα¬ 
μόρφωση του ισχύοντος θεσμικού πλαισίου και η σύντα¬ 
ξη σχεδίου διατάξεων ενός σύγχρονου νόμου, για τη στέ¬ 
γαση των Δημοσίων Υπηρεσιών. 

Δ. Η Επιτροπή θα συνεδριάζει εντός και εκτός των ωρών 
του κανονικού ωραρίου λειτουργίας των Δημοσίων Υπη¬ 
ρεσιών, στο κατάστημα του Υπουργείου Οικονομικών 
(Κολωνού 2 Αθήνα) και θα ολοκληρώσει το έργο της μέχρι 
την 31.10.99, οπότε θα υποβάλλει το πόρισμά της στον 
Γ ενικό Δ/ντή Δημ. Περιουσίας και Εθν. Κληροδοτημάτων, 
ενημερώνοντας ταυτόχρονα και την Δ/νση Οργάνωσης. 

Ε. Η αμοιβή του Προέδρου, των μελών και του Γραμμα¬ 
τέα της Επιτροπής θα καθορισθεί με άλλη απόφαση του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1999 

Με εντολή Υπουργού 
Ο Γ ενικός Διευθυντής 
ΝΙΚΟΛΑΟΣ ΣΤΑΥΡΙΑΝΑΚΗΣ 

-♦- 

Αριθ.Δ16γ/09/272/Γ (6) 

Έγκριση υπερωριακής με αμοιβή εργασίας, εργασίας Κυ¬ 
ριακών και εξαιρέσιμων ημερών, εργασίας νυκτερινών 
ωρών για το έτος 1998, των 152 απασχολουμένων 
στους ΣΤΑΘΜΟΥΣ ΔΙΟΔΙΩΝ του ΤΕΟ με εξαρτημένη 
(ΩΕ ΡΑΟΤΟ) εργασιακή σχέση, σε εκτέλεση δικαστι¬ 
κών αποφάσεων (ασφαλιστικών μέτρων). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρ. 18 του Ν. 2470/97 όπως αντικα- 
ταστάθηκε με τις διατάξεις του άρθρου 15 του Ν. 2592/98 
(ΦΕΚ57Α/98). 

2. Τηναριθ. 84 πράξη του I τμήματος του Ελεγκτικού Συ¬ 
νεδρίου της 30ης Μαρτίου 1999 (Συνεδρίαση 12η). 

3. Την αρ. 206439/3480/0022/30.5.97 Κ.Υ.Α. σύμφωνα 
μετηνπαρ. 1 της οποίας έχουν ανάλογη εφαρμογή οι δια¬ 
τάξεις του Ν. 2470/97 και στο προσωπικό ιδιωτικό δικαίου 
του Δημοσίου, ΝΠΔΔ και ΟΤΑ. 

4. Τις αριθ. 6859/22816/2.1.97 και 2932/4626/12.5.98 
γνωμοδοτήσεις του Νομικού Συμβούλου του Ν.Σ.Κ. στο 
ΥΠΕΧΩΔΕ/ΓΓΔΕ. 

5. Την αρ. 7 απόφαση της ΔΕ του ΤΕΟ της 1ης συνε¬ 
δρίασης της 7.1.98. 

6. Το με αρ. πρ. 674/12.5.98 έγγραφο της Επιθ. Εργα¬ 
σίας της Νομαρχίας Αθηνών (άδεια υπερωρ. εργασίας). 

7. Την αρ. πρ. 2934/27.4.98 απόφαση της Νομαρχίας 


Αθηνών, Δ/νση Απασχόλησης (εγκρ. Κυριακής εργασίας). 

8. Την αρ. 1837/15.9.98 απόφαση του Υπ. Εργασίας και 
Κοιν. Ασφαλίσεων (εγκρ. πέραν των νομίμων ορίων). 

9. Το γεγονός ότι το προσωπικό αυτό θα διατηρηθεί στο 
ΤΕΟ για όλο το έτος 1998 καθόσον οι τακτικές αγωγές 
του θα εκδικασθούν μετά την 31.12.98. 

10. Τις διατάξεις των άρ. 3 παρ. 2 του Ν.Δ. 393/69 αρ. 5 
παρ. 5του Β.Δ. 217/72 και το Ν. 1157/81. 

11. Την αρ. Δ17α/03/99/Φ.2.2.1 /96 (ΦΕΚ 1006Β/4.11.96) 
απόφαση του Πρωθυπουργού και Υπουργού ΠΕΧΩΔΕ 
«Ανάθεση αρμοδιοτήτων του Υπουργού ΠΕΧΩΔΕ Υφυ¬ 
πουργούς Χρίστο Βερελή και Θεόδωρο Καλιοπάνο. 

12. Την αριθ. 1107147/1239/0006Α/4.10.96 απόφαση 
του Πρωθυπουργού και Υπουργού Οικονομικών «ανάθε¬ 
ση αρμοδιοτήτων στους Υφυπουργούς Οικονομικών». 

13. Την αρ, Δ16γ/03/464/Γ/10.12.1998 απόφαση του 
Υπουργού ΠΕΧΩΔΕ έγκριση υπερωριακής με αμοιβή ερ¬ 
γασίας, εργασίας Κυριακών, εξαιρέσιμων και νυκτερινών 
152 απασχολουμένων στους ΣΤΑΘΜΟΥΣ ΔΙΟΔΙΩΝ για το 
έτος 1998. 

14. Το γεγονός ότι η έγκριση αυτή είναι αναγκαία, δε¬ 
δομένου ότι οι απασχολούμενοι στους Σταθμούς Διοδίων 
εργάζονται σε 3 οκτάωρης διάρκειας βάρδιες, όλο το 
24ωρο και όλες τις ημέρες του έτους και επί πλέον είναι 
απαραίτηση για τη διαλογή των χαρτονομισμάτων και την 
δεσμιδοποίησή τους που έχει επιβληθεί από τις παρα- 
λαμβάνουσες τις εισπράξεις των Σ. Διοδίων Τράπεζες, 
καθώς επίσης και για την παράδοση παραλαβή των χρη¬ 
μάτων και των διπλοτύπων που διαχειρίζονται από τον 
Προϊστάμενο κάθε Σταθμού. 

15. Το γεγονός ότι από την απόφ. αυτή προκαλείται δα¬ 
πάνη 150.000.000 δρχ. σε βάρος των πιστώσεων των ΚΑΕ 
0521 & 0522 του προ/σμού και ΤΕΟ 1999, που θα αντιμε- 
τωπισθεί με μεταφορά των αντίστοιχων εγκεκριμένων πι¬ 
στώσεων 1998 στο τρέχον οικονομικό έτος, αποφασίζου¬ 
με: 

Εγκρίνουμε την υπερωριακή με αμοιβή εργασία, καθώς 
και την εργασία κατά τις Κυριακές και εξαιρέσιμες ημέρες 
και νυκτερινές ώρες, για το έτος 1998, των 152 απασχο¬ 
λουμένων στους Σταθμούς Διοδίων του ΤΕΟ, με εξαρτη¬ 
μένη (ΩΕ ΡΑΟΤΟ) εργασιακή σχέση, σε εκτέλεση δικαστι¬ 
κών αποφάσεων επί αιτήσεων ασφαλιστικών μέτρων, ως 
εξής: 

1. Υπερωριακή με αμοιβή εργασία, εργασίμων ημερών: 

α) απασχολουμένων σε εισπρακτικές εργασίας. 

(α' εξάμηνο) 142 εισπράκτορες X 6 μήνες X 10 ώρες/μή¬ 
να = 8.520 ώρες. 

(β' εξάμηνο) 142 εισπράκτορες X 6 μήνες X 21 ώρες/μή¬ 
να = 17.892 ώρες. 

β) απασχολουμένων ως καθαρίστριες - κηπουροί. 

(α' εξάμηνο) 6 απασχολούμενοι X 5 ώρες/μήνα X 6 μή¬ 
νες = 180 ώρες. 

(β' εξάμηνο) 6 απασχολούμενοι X 16 ώρες/μήνα X 6 μή¬ 
νες = 576 ώρες. 

γ) απασχολουμένων σε ηλεκτρολογικές εργασίες. 

(α' εξάμηνο) 4 απασχολούμενοι X 6 μήνες X10 ώρες /μή¬ 
να = 240 ώρες. 

(β' εξάμηνο) 4 απασχολούμενοι X 6 μήνες X 26 ώρες/μή¬ 
να = 624 ώρες. 

2) Με αμοιβή εργασία Κυριακών και εξαιρέσιμων ημε¬ 
ρών. 

α) προς συμπλήρωση της υποχρεωτικής: 

120 εισπράκτορες X 66 η μέρες Χ7 1/2 ώρες=59.400ώρες. 

6 καθαρίστριες - κηπουροί X 66 ημέρες X 7 1/2 ώρες = 
2.970 ώρες. 

4 ηλεκτρολόγοι X 66 ημέρες X 7 1/2 ώρες = 1.980 ώρες. 

β) Πέραν της υποχρεωτικής: 

120 εισπράκτορες X 66 ημέρες X 2 ώρες = 15.840 ώρες. 

6 καθαρίστριες - κηπουροί X 66 ημέρες X 2 ώρες = 792 
ώρες. 

4 ηλεκτρολόγοι X 66 ημέρες X 2 ώρες = 528 ώρες. 

3) Υπερωριακή με αμοιβή εργασία νυκτερινών ωρών ερ¬ 
γασίμων ημερών: 

α) Προς συμπλήρωση της υποχρεωτικής. 

50 εισπράκτορες X 299 ημέρες X 7 1/2 ώρες = 112.125 
ώρες. 

4 ηλεκτρολόγοι X 299 ημέρες X 7 1/2 ώρες = 8.970 ώ- 
ρες. 

β) πέραν της υποχρεωτικής. 

50 εισπράκτορες X 299 ημέρες X 2 ώρες = 29.900 ώρες. 

4 ηλεκτρολόγοι X 299 ημέρες X 2 ώρες = 2.392 ώρες. 

4) Με αμοιβή εργασία νυκτερινών ωρών Κυριακών και ε¬ 
ξαιρέσιμων ημερών: 

α) Προς συμπλήρωση της υποχρεωτικής. 

50 εισπράκτορες X 66 ημέρες X 7 1/2 ώρες = 24.750 ώ¬ 
ρες. 

4 ηλεκτρολόγοι X 66 ημέρες X 7 1/2 ώρες = 1.980 ώρες. 

β) πέραν της υποχρεωτικής. 

50 εισπράκτορες X 66 ημέρες X 2 ώρες = 6.600 ώρες. 

4 ηλεκτρολόγοι X 66 ημέρες X 2 ώρες = 528 ώρες. 

Η απόφαση αυτή εκδίδεται σε πρώτη εφαρμογή του Ν. 
2592/98 όπως τροποποιήθηκε και να δημοσιευθεί στην Ε¬ 
φημερίδα της Κυβερνήσεως. 

Αθήνα, 30 Ιουλίου 1999 

ΟΙ ΥΦΥΠΟΥΡΓΟ! 

ΟΙΚΟΝΟΜΙΚΩΝ ΠΕΡΙΒ/ΝΤΟΣ ΧΩΡΟΤΑΞΙΑΣ & ΔΗΜ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-♦- 

Αριθ. Δ16γ/010/272/Γ (7) 

Έγκριση υπερωριακής με αμοιβή εργασίας 31 τέως επο¬ 
χιακών υπαλλήλων του παραμένουν στο ΤΕΟ, σε εκτέ¬ 
λεση δικαστικών αποφάσεων και 2 υπαλλήλων με σχέ¬ 
ση εργασίας Ι.Δ. αορίστου χρόνου, για το έτος 1998. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του αρ. 18 του Ν. 2470/97 όπως αντικα- 
ταστάθηκαν με τις διατάξεις του άρθρου 15 του Ν. 
2592/98 (ΦΕΚ57Α/98). 

2. Την αρ. 84 πράξη του I. Τμήματος του Ελεγκτικού Συ¬ 
νεδρίου της 30ης Μαρτίου 1999 (Συνεδρίαση 12η). 

3. Την αρ. 206439/3480/0022/30.5.97 κ.υ.α. περί ανάλο¬ 
γης εφαρμογής των διατάξεων του Ν. 2470/97 στο προ¬ 
σωπικό ιδιωτικό δικαίου του Δημοσίου, ΝΠΔΔ και ΟΤΑ. 

4. Τις αρ. 6859/22816/2.1.97 και 2932/4626/12.5.98 γνω¬ 
μοδοτήσεις του Νομ. Συμβούλου Ν.Σ.Κ. στο ΥΠΕΧΩΔΕ/ 
ΓΓΔΕ. 

5. Τις αρ. 332/27.11.97 και 7/7.1.98 πράξεις της ΔΕ του 
ΤΕΟ. 

6. Τις αρ. 546/8.4.98 και 674/12.5.98 αποφάσεις της επι¬ 
θεώρησης εργασίας Δυτ. Τομέα της Ν.Α. Αθηνών - Πει¬ 
ραιώς. 


7. Τις αρ. Δ16γ/03/464Γ/10.12.98 και Δ16γ/02/ 443/Γ/ 
30.11.98 αποφάσεις του Υπ. Π ΕΧΩΔΕ με τις οποίες εγκρί- 
θηκε η υπερωριακή απασχόληση των 152 εκ των 183 τέως 
εποχιακών υπαλλήλων, που υπηρετούν στους Σταθμούς 
Διοδίων Ελευσινίων αντίστοιχα, για το έτος 1998. 

8. Τηναρ. 1436/26.5.98 απόφαση του Υπ. Εργασίας. 

9. Την αρ. Δ17α/03/99/Φ.2.2.1/96 (ΦΕΚ 1006Β/4.11.96) 
απόφαση του Πρωθυπουργού καιΥπ. Π ΕΧΩΔΕ «Ανάθεση 
αρμοδιοτήτων του Υπ. Π ΕΧΩΔΕ στους Υφυπουργούς 
Χρίστο Βερελή και Θεόδωρο Κολιοπάνο». 

10. Τηναρ. 1107147/1239/0006Α/4.10.96 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών». 

11. Την αρ. Δ16γ/07/37/Γ/30.12.98 απόφαση του Υ¬ 
πουργού ΠΕΧΩΔΕ έγκρισης υπερωριακής με αμοιβή ερ¬ 
γασίας 31 τ. εποχιακών και 2 αορίστου χρόνο υπαλλήλων 
του ΤΕΟ για το 1998. 

12. Το γεγονός ότι από την απόφαση αυτή προκαλείται δα¬ 
πάνη 5.000.000 δρχ. περίπου σε βάρος των πιστώσεων των 
καε 0521 & 0522 του Προϋπολογισμού ΤΕΟ 1999 που θα α- 
ντιμετωπισθεί με μεταφορά των ανπστοιχων εγκεκριμένων 
πιστώσεων 1998 στο τρέχον οικ. έτος, αποφασίζουμε: 

Εγκρίνουμε την υπερωριακή με αμοιβή εργασία 31 τέως 
εποχιακών υπαλλήλων, που υπηρετούν με δικαστικές 
αποφάσεις στην Κ.Υ. και ΤΕΔ και 2 υπαλλήλων με σχέση 
εργασίας ιδιωτικού δικαίου αορίστου χρόνου της Κεντρι¬ 
κής Υπηρεσίας του ΤΕΟ, για το έτος 1998, ως εξής: 

1) Για έναν (1) Πολ. Μηχανικό αορίστου χρόνου, μέχρι 
153 ώρες συνολικά, για εξάμηνο χρονικό διάστημα. 

2) Για μία (1) καθαρίστρια ιδιωτικού δικαίου αορίστου 
χρόνου, μέχρι 78 ώρες συνολικά, για εξάμηνο διάστημα. 

3) Για 30 απασχολούμενους διαφόρων ειδικοτήτων με 
δικαστικές αποφάσεις ασφαλιστικών μέτρων μέχρι 120 
ώρες συνολικά, για τον καθένα και για εξάμηνο διάστημα. 

4) Για 1 καθαρίστρια, που εργάζεται στην Κ.Υ. σε εκτέ¬ 
λεση δικαστικής απόφασης μέχρι 30 ώρες συνολικά το 
έτος, για εξάμηνη απασχόληση της. 

Η απόφαση αυτή εκδίδεται σε πρώτη εφαρμογή του 
Ν. 2592/98, όπως τροποποιήθηκε, και να δημοσιευθεί 
στην Εφημερίδα της Κυβερνήσεως. 

Αθήνα, 30 Ιουλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒ/ΝΤΟΣ ΧΩΡΟΤΑΞΙΑΣ 8 ΔΗΜ. ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

-♦- 

Αριθ. ΔΙΘγ/011/272/Γ (8) 

Έγκριση υπερωριακής με αμοιβή εργασίας, εργασίας Κυ¬ 
ριακών και εξαιρέσιμων ημερών, εργασίας νυκτερινών 
ωρών, των εξήντα πέντε (65) απασχολούμενων στους 
Σταθμούς Διοδίων του ΤΕΟ και την Κ. Υπηρεσία, με ε¬ 
ξαρτημένη (ϋΕ ΡΑΟΤΟ) εργασιακή σχέση, σε εκτέλεση 
δικαστικών αποφάσεων (ασφαλιστικών μέτρων), για το 
από 1.6.98 έως 31.12.98 χρονικό διάστημα. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του αρ. 18 του Ν. 2470/97 όπως αντικα- 
ταστάθηκαν με τις διατάξεις του άρθρου 15 του Ν. 
2592/98 (ΦΕΚ 57/Α798). 

2. Την αρ. 84 πράξη του I τμήματος του Ελεγκτικού Συ¬ 
νεδρίου της 30ης Μαρτίου 1999 (Συνεδρίαση 12η). 

3. Την αρ. 206439/3480/0022/30.5.97 Κ.Υ.Α. σύμφωνα 
μετηνπαρ. 1 της οποίας έχουν ανάλογη εφαρμογή οι δια¬ 
τάξεις του Ν. 2470/97 και στο προσωπικό ιδιωτικό δικαίου 
του Δημοσίου, ΝΠΔΔ και ΟΤΑ. 

4. Τις αρ. 6859/22816/2.1 97 και 2932/4626Ί 2.5.98 γνω¬ 
μοδοτήσεις του Νομικού Συμβούλου του Ν.Σ.Κ. στο ΥΠΕ- 
ΧΩΔΕ/ΓΓΔΕ. 

5. Την αρ. 329/10.11.98 απόφαση της Δ.Ε. του ΤΕΟ και 
το αρ. Δ. 3594/12.11.98 έγγραφο. 

6. Την με αρ. πρωτ, 2331-10.12.98 απόφαση της Επιθ. 
Εργασίας της Νομαρχίας Αθηνών (άδεια υπερωριακής 
εργασίας). 

7. Την με αρ. πρ. 10106/7.12.98 απόφαση της Δ/νσης 
Εργασίας της Νομαρχίας Αθηνών (έγκριση Κυριακής ερ¬ 
γασίας). 

8. Τις διατάξεις των αρ. 3 παρ. 2 του Ν.Δ. 393/69, αρ. 5 
παρ. 5 του Β.Δ. 217/72 και το Ν. 1157/81. 

9. Την αρ. Δ17α,Ό3/99/Φ.2.2.1/96 (ΦΕΚ Β 1006/4.11.96) 
απόφαση του Πρωθυπουργού και Υπουργού ΠΕΧΩΔΕ 
«Ανάθεση αρμοδιοτήτων του Υπουργού ΠΕΧΩΔΕ στους 
Υφυπουργούς Χρίστο Βερελή και Θεόδωρο Κολιοπάνο». 

10. Το γεγονός οτι η έγκριση αυτή είναι αναγκαία, δε¬ 
δομένου ότι οι απασχολούμενοι στους Σταθμούς Διοδίων 
εργάζονται σε 3 οκτάωρης διάρκειας βάρδειες όλο το 
24ώρο και όλες τις ημέρες του έτους και επί πλέον είναι α· 
παραίτηση για τη διαλογή των χαρτονομισμάτων και τη 
δεσμιδοποίησή τους που έχει επιβληθεί από τις παρα- 
λαμβάνουσες τις εισπράξεις των Σ. Διοδίων Τράπεζες, 
καθώς επίσης και για την παράδοση παραλαβή των χρη¬ 
μάτων και των διπλοτύπων που διαχειρίζονται από τον 
προϊστάμενο κάθε Σταθμού. 

11. Την αρ. 1107147/ 1239Ό006Α/4.10.96 απόφαση του 
Πρωθυπουργού του Υπουργού Οικονομικούν «Ανάθεση 
αρμοδιοτήτων στους Υφυπουργούς Οικονομικών». 

12. Την αρ. Δ16γ/08 74/Γ/30.12.98 απόφαση του Υ¬ 
πουργού ΠΕΧΩΔΕ έγκρισης υπερωριακής με αμοιβή ερ¬ 
γασίας. Κυριακών εξαιρέσιμων και νυκτερινών 65 απα- 
σχολουμένων στους Σταθμούς Διοδίων του ΤΕΟ έτους 
1998. 

13. Το γεγονός ότι από την απόφαση αυτί) πρακαλείται 
δαπάνη 50.000.000 δρχ. σε βάρος των πιστώσεων των 
κ.α.ε. 0521 και 522 του Προύπ/σμού ΤΕΟ 1999 που θα α- 
ντιμετωπισθεί με μεταφορά των αντίστοιχων εγκεκριμέ¬ 
νων πιστώσεων 1998 στο τρέχον οικονομικό έτος, απο¬ 
φασίζουμε: 

Εγκρίνουμε την υπερωριακή με αμοιβή εργασία, καθώς 
και την εργασία κατά τις Κυριακές και εξαιρέσιμες ημέρες 
και νυκτερινές ώρες, για το από 1.6.98 έως 31.12.98 χρο¬ 
νικό διάστημα των 65 απασχολούμενων στους Σταθμούς 
Διοδίων του ΤΕΟ και την Κ. Υπηρεσία με εξαρτημένη (ϋΕ 
ΡΑΟΤΟ) εργασιακή σχέση σε εκτέλεση δικαστικών απο¬ 
φάσεων επί αιτήσεων ασφαλιστικών μέτρων, ως εξής: 

1. Υπερωριακή με αμοιβή εργασία εργασίμων ημερών. 

α) 42 εισπράκτορες X μέχρι 120 ώρες = μέχρι 5040 ώρες. 

β) 3 ηλεκτρολόγοι - ηλεκτρονικοί X μέχρι 120 ώρες = μέ¬ 
χρι 360 ώρες. 

γ) 9 καθαρίστριες X μέχρι 30 ώρες = μέχρι 270 ώρες. 

δ) 6 υπάλ. Κ.Υ.Χ. μέχρι 120 ώρες = μέχρι 720 ώρες για 
εξάμηνο χρονικό διάστημα. 

2) Με αμοιβή εργασία Κυριακών και εξαιρέσιμων ημερών: 

α) Προς συμπλήρωση της υποχρεωτικής: 


45 εισπράκτορες X 35 ημέρες X 7 1/2 ώρες = 11.812, 5 
ώρες. 

9 καθαρίστριες - κηπουροί X 35 ημέρες X 7 1/2 ώρες = 
2.362,5 ώρες. 

3 ηλεκτρολόγοι X 35 ημέρες X 7 1 ;'2 ώρες = 787,5 ώρες. 

β) Πέραν της υποχρεωτικής: 

45 εισπράκτορες X 35 ημέρες X 2 ώρες = 3150 ώρες. 

9 καθαρίστριες - κηπουροί X 35 ημέρες X 2 ώρες = 630 
ώρες 

3 ηλεκτρολόγοι X 35 ημέρες X 2 ώρες = 210 ώρες. 

3) Υπερωριακή με αμοιβή εργασία νυκτερινών ωρών 
εργασίμων ημερών: 

α) προς συμπλήρωσή της υποχρεωτικής: 

16 εισπράκτορες X 179 ημέρες X 71/2 ώρες = 21.480 ώ- 
ρες. 

3 ηλεκτρολόγοι X 179 ημέρες X 7 1/2 ώρες = 4027,5 ώ¬ 
ρες. 

β) Πέραν της υποχρεωτικής: 

16 εισπράκτορες X 179 ημέρες X 2 ώρες = 5728 ώρες. 

3 ηλεκρολόγοι X 179 ημέρες X 2 ώρες = 1074 ώρες. 

4) Με αμοιβή εργασία νυκτερινών ωρών, Κυριακών και 
εξαιρέσιμων ημερών. 

α) Προς συμπλήρωσή της υποχρεωτικής: 

19 εισπράκτορες X 35 ημέρες X 7 1/2 ώρες = 4987,5 ώ- 
ρες. 

3 ηλεκτρολόγοι X 35 ημέρες X 7 1/2 ώρες = 787,5 ώρες. 

β) Πέραν της υποχρεωτικής: 

19 εισπράκτορες X 35 ημέρες X 2 ώρες = 1330 ώρες. 

3 ηλεκτρολόγοι X 35 ημέρες X 2 ώρες = 210 ώρες. 

Η απόφαση αυτή εκδίδεται σε πρώτη εφαρμογή του 
Ν. 2592 98, όπως τροποποιήθηκε, και να δημοσιευθεί 
στην Εφημερίδα της Κυβερνήσεως. 

Αθήνα, 30 Ιουλίου 1999 

ΟιΥΦΥΠΟΥΡΌΙ 

ΟιΚΟΝΟν ΧΩΝ ΠΕΡΙΒ-'ΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ ΧΡ. ΒΕΡΕΛΗΣ 

- 4 - 

Αριθ. 113563 (9) 

Τροποποίηση της 112558/30-12-98 Απόφασης του Υ¬ 
πουργού Εργασίας & Κοιν. Ασφαλίσεων (ΦΕΚ 1323/Β/ 
31.12.1998 σχετικά με την "Τροποποίηση της απόφα¬ 
σης 111067/4.12.98 του Υπουργού Εργασίας & Κοιν. 
Ασφαλίσεων (ΦΕΚ 1251/11.12.98) που αφορά την 
κατάρτιση προγράμματος απόκτησης εργασιακής 
εμπειρίας ανέργων αποφοίτων Τριτοβάθμιας εκπαί¬ 
δευσης (3ΤΑΟΕ). σύστημα υλοποίησης, διαχείρισης, 
παρακολούθησης, αξιολόγησης και ελέγχου του προ¬ 
γράμματος αυτού". 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Εχοντας υπόψη: 

1. Τις διατάξεις του Ν.Δ. 212/69 "Περί Οργανώσεως και 
Διοικήσεωςτου ΟΑΕΔ' . 

2. Τις διατάξεις του Ν. 2434/96 (ΦΕΚ 188/Α/96) "Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις". 

3. Τις διατάξεις του άρθρου 18 παράγραφος 3 και 4 του 
Ν. 2224/94 "Ρυθμίσεις θεμάτων εργασίας συνδικαλιστι¬ 
κών δικαιωμάτων κλπ" (ΦΕΚ 112/Α ). 

4. Τους κανονισμούς (Ε.Ο.Κ.) 2081/93, 2082/93,1681 / 
94,2988/95 και 2185/96 του Συμβουλίου. 

5. Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθμό 0/(94) 1716της 13.7.1993σχετικά με 
την κατάρτιση του Κ.Π.Σ. 1994-1999 "Για την ανάπτυξη και 
τη Διαρθρωτική Προσαρμογή της Ελλάδος" 

6. Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθμό 0/(94) 1421 της 29.7.1994 σχετικά με 
την έγκριση του Επιχειρησιακού Προγράμματος "Συνεχι¬ 
ζόμενη Κατάρτιση και Προώθηση της Απασχόλησης" που 
εντάσσονται στο Β’ Κ.Π.Σ. 

7. Τις διατάξεις του άρθρου 20 του Ν. 2639/98 "Ρύθμιση 
εργασιακών σχέσεων, σύσταση Σώματος Επιθεώρησης 
Εργασίας και άλλες διατάξεις" (ΦΕΚ 205/Α/98). 

8. Την Απόφαση της 6ης Επιτροπής Παρακολούθησης 
του Ε.Π. "Συνεχιζόμενη Κατάρτιση και Προώθηση της Α¬ 
πασχόλησης" της 6/5/98. 

9. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας πτυ- 
χιούχων άνεργων και νεοεισερχόμενων στην αγορά ερ¬ 
γασίας. 

10. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού. 

11. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

12. Την ισχύουσα Φορολογική Νομοθεσία και ιδίως το 
νομότυπο των φορολογικών στοιχείων και παραστατικών. 

13. Την ανάγκη δημιουργίας συστήματος διαχείρισης, 
παρακολούθησης, αξιολόγησης, ελέγχου και εξειδίκευ- 
σης των ενεργειών του προγράμαμτος για την απόκτηση 
εργασιακής εμπειρίας ανέργων πτυχιούχων Τριτοβάθ¬ 
μιας Εκπαίδευσης συγχρηματοδοτούμενών από το ΕΚΤ 
στο πλαίσιο του Ε.Π. "Συνεχιζόμενη Κατάρτιση και Προώ¬ 
θηση της Απασχόλησης" του Β’ ΚΠΣ (Υποπρόγραμμα 3, 
Μέτρο 3, Ενέργεια 3). 

14. Την υπ' αριθμ. 111067/14.12.98 Απόφαση του Υ¬ 
πουργού Εργασίας & Κοιν. Ασφαλίσεων (ΦΕΚ 
1251/Β/11.12.98). 

15. Τις θέσεις της Ευρωπαϊκής Επιτροπής όπως εκφρά- 
σθηκαν με το αρ. 18352/14.12.98 έγγραφο. 

16. Την υπ’ αριθμ. 112558/30.12.98 Απόφαση του Υ¬ 
πουργού Εργασίας & Κοιν. Ασφαλίσεων (ΦΕΚ 1323/Β/ 
31.12.98). 

17. Την 1132/18-5-1999 Απόφαση του Δ.Σ. του ΟΑΕΔ, α¬ 
ποφασίζουμε: 

Την τροποποίηση των παρ. 4β και 5 της με αρ. 
112558/30.12.98 Απόφασής μας (ΦΕΚ 1323/Β/ 
31.12.1998) ως εξής: 

4β. Μετά το 24ο έτος (γιατον υπολογισμό λαμβάνεται υ¬ 
πόψη το ημερολογιακό έτος γέννησης και όχι η ημερομη¬ 
νία γέννησης) και για κάθε επιπλέον ημερολογιακό έτος 
υπολογίζονται 5 μόρια. 


Δηλαδή: 


Έτος γέννησης 

Μόρια 

1968-70 

30 

1971 

25 

1972 

20 

1973 

15 

1974 

10 

1975 

5 


5. Ο ΟΑΕΔ αναλαμβάνει τη συνολική χρηματοδότηση 
του προγράμματος, καταβάλλοντας κάθε μήνα στον α¬ 
σκούμενο το ποσό των εκατόν σαραντα χιλιάδων 
(140.000) δρχ. καθαρά. 

Γ ια τις ανάγκες καλύτερης αξιολόγησης του προγράμ¬ 
ματος μετά την παρέλευση έξι (6) μηνών από το τέλος του 
προγράμματος (του ενδεκάμηνου) και αφού οι ασκούμε¬ 
νοι συμπληρώσουν ειδικό έντυπο με πληροφορίες σχετι¬ 
κές με την εργασιακή τους κατάσταση εκείνη τη χρονική 
περίοδο, θα τους καταβληθεί επιπλέον το ποσό των πενή¬ 
ντα χιλιάδων (50.000) δρχ 

Ο ΟΑΕΔ αναλαμβάνει το κόστος της ασφάλισης των α¬ 
σκουμένων. εφαρμοζόμενων των διατάξεων του άρθρου 
18 του Ν. 2458/97 (ΦΕΚ 15/Α/97). 

Σε περίπτωση που ο ασκούμενος υπερβεί σε απουσίες 
το 10°ο των συνολικών ωρών του προγράμματος διακό¬ 
πτεται το πρόγραμμα και η συνέχιση της καταβολής της 
αποζημίωσης. 

Με εγκύκλιο της Δ/νσης Οικονομικού του ΟΑΕΔ θα κα- 
θορισθούν οι όροι, οι προϋποθέσεις και τα δικαιολογητι- 
κα για την πληρωμη των ασκουμένων καθώς και η διαδι¬ 
κασία καταβολής του εκπαιδευτικού επιδόματος στους α¬ 
σκούμενους και της ασφαλιστικής τους κάλυψης. 

Η λογιστική παρακολούθηση θα γίνεται από τη Δ/νση 
Οικονομικών Υπηρεσιών του ΟΑΕΔ σε μηνιαία βάση. 

Τα πρακτικά ως προς το θέμα αυτό επικυρώνονται αυ¬ 
θημερόν. 

Η παρούσα απόφαση ισχύει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2Αυγούστου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 3962 (10) 

Ανάθεση έργων στην Εταιρεία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον Ν. 2408/1996, Άρθρο 5, παραγραφο 7 εδάφιο, β' 
(ΦΕΚ104Α). 

2) Τον Ν. 2479/1997, Άρθρο 3, παράγραφο 15, εδάφιο α’ 
(ΦΕΚ67Α). 

3) Τον Ν. 2521/97. Άρθρο 21 παραγραφο 5. εδάφιο δ' 
(ΦΕΚ 174Α). 

4) Τον Ν. 2664/98, Αρθρο 31 (ΦΕΚ 275Α73.12.98). απο¬ 
φασίζουμε: 

Αναθέτουμε στην Εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.» τα παρακάτω έργα: 

1. Μελέτη, κατασκευή, επίβλεψη και παραλαβή του έρ¬ 
γου «Αναδιαρρύθμιση και εξοπλισμός χώρων, επισκευές 
και συντήρηση στη Κλειστή Φυλακή Χαλκίδας». 

2. Μελέτη, δημοπράτηση, επίβλεψη και παραλαβή του 
έργου «Μηχανοργάνωση Υποθηκοφυλακείου Αθήνα». 

3. Μελέτη, δημοπράτηση, επίβλεψη και παραλαβή του 
έργου «Μηχανοργάνωση Υποθηκοφυλακείου Θεσσαλο¬ 
νίκης». 

4. Μελέτη, επίβλεψη και παραλαβή του έργου «Ανα- 
διαρρυθμίσεις στο κτιριακό συγκρότημα του Ψυχιατρεί- 

ου και του Νοσοκομείου Κρατουμένων Σωφρονιστικού 
Καταστήματος Κορυδαλλού». 

5. Εσωτερικός και εξωτερικός χρωματισμός όλων των 
Δικαστικών Μεγάρων της χώρας. 

6. Αποκατάσταση ζημιών στο Δικαστικό Μέγαρο Λευκά¬ 
δας. 

7. Επίπλωση και εξοπλισμός των χώρων του Δικαστικού 
Μεγάρου Αθηνών. Το έργο αυτό εντάσσεται στο έργο «Α¬ 
ποπεράτωση οικοδομικών & Η/Μ εργασιών Εφετείου και 
Αίθουσας Εορτών Δικαστικού Μεγάρου Αθηνών». 

8. Μελέτη, κατασκευή, προμήθεια εξοπλισμού και βι¬ 
βλίων, επίβλεψη και παραλαβή του έργου «Πιλοτική Βι¬ 
βλιοθήκη στο Ειδικό Κατάστημα Κράτησης Νέων Αυλώνα». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 4 Αυγούστου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 6508 (11) 

Αναπροσαρμογή της εφ’ άπαξ αποζημίωσης των 
Φορτ/τών του ΚΑΦ Λιμένων Χανίων - Σούδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπ’ όψη: 

1. Τις διατάξεις του αρθρ. 19 παρ. 2 του ισχύοντος κα¬ 
νονισμού ΚΑΦ Λιμένων Χανίων - Σούδας όπως τελευταία 
τροποποιήθηκε με την ΕΡ. 1728/23.2.99 απόφαση Περι¬ 
φέρειας Κρήτης. 

2. Το αριθμ. 943/29.3.99 πρακτικό του ΚΑΦ Λιμένων Χα¬ 
νίων - Σούδας με το οποίο προτείνεται η αναπροσαρμογή 
της εφ’ άπαξ αποζημίωσης στους Λιμενεργάτες που απο¬ 


χωρούν από το επάγγελμα για τους εις αυτό αναφερόμε- 
νους λόγους. 

3. Το αριθμ. 11077/12.5.99 έγγραφο του Υπουργείου 
Εργασίας και Κοιν. Ασφαλίσεων με το οποίο εγκρίνεται η 
αύξηση της εφ’ άπαξ αποζημίωσης. 

4. Το αριθμ. 132 Ν. 2503/97 (ΦΕΚ 107/Α) Διοίκηση και 
Οργάνωση της περιφέρειας κ.λ.π., αποφασίζουμε: 

Τροποποιούμε την παρ. 2 του αριθμ. 19 του ισχύοντος 
κανονισμού λειτουργίας διοίκησης παροχών του ΚΑΦ Λι¬ 
μένων Χανίων - Σούδας και αυξάνουμε την εφ’ άπαξ απο¬ 
ζημίωση που ισχύει σήμερα ως εξής: 

Για τα δέκα (10) πρώτα έτη συμμετοχής στο ΚΑΦ 
992.638 δρχ. 

Για κάθε έτος συμμετοχής από το ενδέκατο (11ο) μέχρι 
και το εικοστό (20ο) 130.513 δρχ. για κάθε έτος συμμετο¬ 
χής από το εικοστό πρώτο (21ο) μέχρι και το τριακοστό 
(30ο) 174.630 δρχ. και για κάθε έτος συμμετοχής πέραν 
του τριακοστού (30ου) 165.440. 

Το ανώτατο όριο της εφ’ άπαξ αποζημίωσης δεν δύνα- 
ται να υπερβαίνει το ποσόν των 4.871.280 δρχ. Κλάσμα έ¬ 
τους πλέον των 6 μηνών θεωρείται πλήρες έτος. 

Από την αναπροσαρμογή της εφ’ άπαξ αποζημίωσης 
των φορτ/τωντου ΚΑΦ Λιμένων Χανίων - Σούδας δεν προ- 
καλείται δαπάνη σε βάρος του κρατικού προϋπολογισμού 
αλλά βαρύνει τον Κ.Α. 0631 του προϋπολογισμού των 
ΚΑΦ Λιμένων Χανίων - Σούδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 24 Ιουνίου 1999 

Ο Γ ενικός Γ ραμματέας Περιφέρειας 
Β. ΒΑΛΑΣΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




